Lepisma saccharina

Lepisma saccharina (nomu cumuni moddu o pisciteddu d'argentu) è nu nzettu nicareddu e senza l'ali chi nun cci piaci â luci.  Sta speci pigghia lu sò nomu cumuni dû culuri firranti dû sò corpu.  Li pisciteddi d'argentu càmpanu manciannu carbuidrati comu l'àmidu o lu zùccaru, e chissu spiega l'urìggini dû nomu scintìficu. Apparteni a l'òrdini Thysanura, e havi statu ngiru pi 300 miliuna d'anni.

 Apparenza 
La lunghizza dâ lepisma saccharina, senza cuntari li jammi, è unu o du cintìmetri.  Li soi  granfi sunnu longhi e comu fila.  Nn'havi dui, tri o quattru pedi chî granfi.  Li soi còrpura sunnu lùcidi comu lu mitallu pû fattu dî soi scagghi argintati, chi cci vennu doppu avennu dipirdùtusi ssi scagghi pâ terza vota.

 Avanzamentu 
Addipinnennu â sò cundizzioni viventi, lu pisciteddu d'argentu cci voli quattru misi prima d'addivintari maturu, e quarchi vota cci voli tri anni.  Cu na timpiratura nurmali, addiventa maturu doppu ôn annu.  Pò campari tra dui o ott'anni.   Quannu la timpiratura s'attrova tra  25 e 30 gradi, la fìmmina fa circa centu ova, usuarmenti dintra li spacchi.  È mpussìbbili pî pisciteddi d'argentu ripruducìrisi nni l'ambienti friddi e sicchi.

 Manciari 
Lu manciari prifirutu dî pisciteddi d'argentu cumprenni elimenti chi cuntèninu àmidu, o polisaccharidi comu s'attrova nta l'adèsivi: codda, màstici, libbra, fotugrafii, zùccaru, capiddi, canigghiola e terra.  Ma puru si pò mèttiri cu cuttuni, linu, sita e fibbri artificiali, e macari nsetti morti.  Tuttavia, pò jiri senza manciari pi quattru misi, senza fari mali ô sò corpu.

 Ambienti viventi 
Li pisciteddi d'argentu càmpanu nni l'abbitazzioni umani, comu fannu li blatti e scravagghi.  Si tròvanu sutta li frigurìfiri, o ntê gabinetti abbastanti cauri.  Si cci piacinu arrusicari li libbra, arazzi e tissuti.  Pi l'autra manu, li blatti si prifiriscinu li cundizzioni cchiù cauri, e s'attròvanu ntê panificci, unni si mancianu la farina e pani.

 Ripruduzzioni 
Pû fattu ca hannu la natura nutturna, lu fùttiri d'iddi si canusci sulu di st'urtimi anni.  Lu màsculu e la fimmina si cci furrìanu canti canti mittènnusi 'n bruddu.  Lu màsculu si fa la  sperma, accumighiata di garza.  La fìmmina trovi la sperma e la pigghia.

 Nìmicu 
Lu nìmicu naturali di lu pisciteddu d'argentu e nu nsettu canusciutu comu la  furficedda (Forficula auricularia).

 Sdirradicamentu 
Binchè veni canusciutu comu nu nsettu dannìficu, lu dannaggiu causatu dû pisciteddu d'argentu è di pocu cuntu e st'armali fannu nudda mprissioni suprô salutu umanu.  Ntê fàbbrichi, siddu nun cci asisti la caurizza e l'umiditati, li pisciteddi d'argentu nun càmpanu.  St'autri misuri ponnu eliminari la pupulazzioni, ma sulu pi picca tempu:

 Na miscata cu na currispunnenza 1:1 di borax e zùccaru li ammazza pi sicuru.
 P'acchiapparili, sbrizziati lu gessu supra ôn tissutu biancu e vagnatu, mintìtilu pi notti nta n'agnuni abbicinu unni s'ammùccianu.
 Puru putiti mintiri nanticchia di patata pi notti nta n'agnuni abbicinu unni s'ammùccianu.  Li pisciteddi d'argentu si cammìnanu dintra la patata pi manciarila.  Quannu s'agghiorna, si pò jittari via la patata sana (cû nsettu ancura dintra).

 Liami esterni 
Silverfish Factsheet at Virginia Polytechnic Institute and State University
Silverfish Extermination at Do It Yourself Pest Control

Catigurìa:Nzetti
Catigurìa:Zuoluggìa